Oulun yliopiston teknillinen tiedekunta

Oulun yliopiston teknillinen tiedekunta on yksi Oulun yliopiston tiedekunnista. Teknillisessä tiedekunnassa on 13 tutkimusryhmää, jotka muodostavat kuusi tutkimusyhteisöä. Teknillisessä tiedekunnassa annetaan tekniikan kandidaatin ja diplomi-insinöörin tutkintoon johtavaa perusopetusta neljässä koulutusohjelmassa. Tiedekunnassa on lisäksi kaksi kansainvälistä maisteriohjelmaa, joissa voi suorittaa ylemmän korkeakoulututkinnon englannin kielellä: Master´s Degree Programme in Environmental Engineering ja Master´s Degree Programme in Product Management. Tekniikan alalla voi suorittaa lisensiaatin tai tohtorin tutkinnon Oulun yliopiston tutkijakoulussa (UniOGS).

Tiedekunnassa on 1700 opiskelijaa, ja siellä työskentelee noin 290 henkilökuntaan kuuluvaa. 

Tiedekunnan tutkimuksen ja opetuksen tavoite on pohjoisten luonnonvarojen kestävä teollinen hyödyntäminen. Näitä ovat mm. terästutkimus, vihreät materiaalit ja kemikaalit, mineraalivarat sekä materiaalien rakennesovellukset. Kaikkiin teknillisen alan tutkimus- ja koulutushankkeisiin kuuluu oleellisena osana myös niiden teknistaloudellinen tarkastelu.

Historia 
Tiedekunta aloitti toimintansa vuonna 1959 arkkitehti-, rakennusinsinööri- ja teollisuusinsinööriosastojen voimin. Sähkötekniikan osasto ja konetekniikan osasto perustettiin vuonna 1965. Sähkötekniikan osasto suuntautui ensimmäisen professorinsa Juhani Oksmanin johdolla elektroniikkaan ja radiotekniikkaan. Ensimmäinen tietoliikennetekniikan professuuri perustettiin vuonna 1985 ja langatonta tietoliikennetekniikkaa tiedekunnassa tutkittiin vuodesta 1986 asti. Tietotekniikan professuuri tiedekuntaan perustettiin vuonna 1990. Rakennustekniikan koulutus lakkautettiin tiedekunnasta vuonna 2001.

Vuoden 2014 alusta lähtien Oulun yliopiston teknillinen tiedekunta jakaantui kolmeen eri teknillistieteelliseen tiedekuntaan: Teknillinen tiedekunta, Arkkitehtuurin tiedekunta sekä Tieto- ja sähkötekniikan tiedekunta. Vuoden 2018 alusta entiset arkkitehtuurin ja kaivannaisalan tiedekunnat ovat kuuluneet teknilliseen tiedekuntaan.

Tutkimusyksiköt ja -ryhmät 

Arkkitehtuuri (Professori Janne Pihlajaniemi)
Kaivannaisalan yksikkö / Oulu Mining School (Professori Saija Luukkanen)
Kemiallinen prosessitekniikka (Professori Juha Tanskanen)
Kestävä kemia (Professori Ulla Lassi)
Kuitu- ja partikkelitekniikka (Professori Mirja Illikainen)
Materiaali- ja konetekniikka (Professori Jukka Kömi)
Koneensuunnittelu (Professori Emil Kurvinen)
Materiaali- ja tuotantotekniikka (Professori Jukka Kömi)
Prosessimetallurgia (Professori Timo Fabritius)
Rakenteet ja rakentamisteknologia (Professori Rauno Heikkilä)
Tuotantotalous (Professori Harri Haapasalo)
Vesi-, energia- ja ympäristötekniikka (Professori Eva Pongracz)
Energia ja ympäristötekniikka (Professori Björn Klöve)
Vesi- ja ympäristötekniikka (Professori Björn Klöve)
Ympäristö- ja kemiantekniikka (Professori Risto Laitinen)
Säätötekniikka (Apulaisprofessori Marko Paavola)
Ympäristö- ja kemiantekniikka (Professori Risto Laitinen)
Älykkäät koneet ja järjestelmät (Yliopistonlehtori Toni Liedes)
Mekatroniikka ja konediagnostiikka (Yliopistonlehtori Toni Liedes)
Systeemitekniikka (Professori Enso Ikonen)

Tutkimusyhteisöt
 Teräksen valmistus ja käyttö (Professori Jari Larkiola)
 Kehittyneet ruostumattomat teräkset ja niiden käyttö
 Kehittyneet lujat hiiliteräkset ja niiden käyttö
 Fysikaalinen simulointi ja numeerinen mallinnus
 Pelkistysmetallurgia
 Metallurgisen koksin valmistus ja ominaisuudet
 Uudet epäorgaaniset materiaalit ja kiertotalous (Professori Mirja Illikainen)
 Epäorgaaniset mikro- ja nanopartikkelit
 Teollisten sivuvirtojen jalostus ja hyötykäyttö
 Geopolymeerit
 Betoniteknologia
 Biotalous; biomateriaalit ja biokemikaalit (Professori Juha Tanskanen)
 Biojalostus ja –kemikaalit
 Biohiilituotteet
 Korkean lisäarvon biotuotteet
 Komposiitit
 Biotalous ja ICT 
 Automaatio; prosessi-, kone- ja rakennusalan automaatio (Lehtori Jukka Hiltunen)
 Säätö- ja systeemitekniikan menetelmäkehitys
 Energia-alan automaatio 
 Valvomosuunnittelu
 Koneautomaatio ja –diagnostiikka
 Rakentamisen ja kaivostoiminnan automaatio ja robotiikka
 Teollisuusprosessien automaatio 
 Ympäristö, kestävä tuotanto ja cleantech innovaatiot (Professori Riitta Keiski)
 Vaihtoehtoiset ja vähähiiliset polttoaineet
 Katalyysi prosessi- ja ympäristöteknologiana ja katalyyttiset materiaalit
 Ympäristömyötäiset ja energiatehokkaat erotusmenetelmät 
 Kestävät menetelmät ja teknologiat vesien käsittelyyn ja päästöjen hallintaan
 Ympäristö- ja kemiantekniikan laskennalliset ja analyyttiset menetelmät 
 Kestävyyden arviointi; menetelmien ja kriteeristön kehittäminen 
 Vesivarojen hallinta ja kestävä käyttö 
 Ympäristö ja kaivosteollisuus 
 Synerginen työhyvinvointi ja tuottavuus
 Kompleksisten tuotantojärjestelmien hallinta 
 Suunnittelu ja tuotteistaminen (Professori Harri Haapasalo)
 Tuotehallinta
 Epäorgaaniset materiaalit, kiertotalous ja tuotteistaminen
 Biotalous ja tuotteistaminen
 Terästeknologia ja tuotteistaminen
 Moottorit ja kuljetusvälineet

Koulutusohjelmat 

 Arkkitehtuuri
 Geotieteet
 Kaivos- ja rikastustekniikka
 Kemia
 Konetekniikka
 Prosessitekniikka
 Rakennus- ja yhdyskuntatekniikka
 Tuotantotalous
 Ympäristötekniikka

Tärkeitä henkilöitä

 Markku Mannerkoski, metalliopin professori, yliopiston rehtori 1968 - 1987, VTT:n pääjohtaja 1987 - 1999
 Riitta Keiski, aineen- ja lämmönsiirtotekniikan professori, Vuoden Professori 2010
Panu Kaila, arkkitehtuurin professori emeritus
Lauri Lajunen, epäorgaanisen kemian professori emeritus, Oulun yliopiston rehtori 1993–2014.

Katso myös 

 Teekkari
 Diplomi-insinööri- ja arkkitehtikoulutuksen yhteisvalinta

Aiheesta muualla
 Oulun yliopiston teknillinen tiedekunta

Lähteet

Linnanmaa
Teknillinen
Tekninen koulutus